Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: A helyi önkormányzatokról szóló 1990. évi LXV. törvény értelmében a község, a város, a fõváros és kerületei, valamint a megye önkormányzata (a továbbiakban: helyi önkormányzat) a feladat- és hatáskörébe tartozó helyi érdekû közügyekben (a továbbiakban: helyi közügy) önállóan jár el. A települési önkormányzat feladata a helyi közszolgáltatások
Paragraph Index: 594

A helyi önkormányzatokról szóló 1990. évi LXV. törvény értelmében a község, a város, a fõváros és kerületei, valamint a megye önkormányzata (a továbbiakban: helyi önkormányzat) a feladat- és hatáskörébe tartozó helyi érdekû közügyekben (a továbbiakban: helyi közügy) önállóan jár el. A települési önkormányzat feladata a helyi közszolgáltatások körében különösen: a településfejlesztés, a településrendezés, az épített és természeti környezet védelme, a lakásgazdálkodás, a vízrendezés és a csapadékvíz-elvezetés, a csatornázás, a köztemetõ fenntartása, a helyi közutak és közterületek fenntartása, helyi tömegközlekedés, köztisztaság és a településtisztaság biztosítása; gondoskodás a helyi tûzvédelemrõl, közbiztonság helyi feladatairól; közremûködés a helyi energiaszolgáltatásban, a foglalkoztatás megoldásában; az óvodáról, az alapfokú nevelésrõl, oktatásról, az egészségügyi, a szociális ellátásról valamint a gyermek és ifjúsági feladatokról való gondoskodás; a közösségi tér biztosítása; közmûvelõdési, tudományos, mûvészeti tevékenység, sport támogatása; a nemzeti és etnikai kisebbségek jogai érvényesítésének a biztosítása; az egészséges életmód közösségi feltételeinek elõsegítése. E feladatok esetében a települési önkormányzat maga határozza meg – a lakosság igényei alapján, anyagi lehetõségeitõl függõen –, mely feladatokat, milyen mértékben és módon lát el. A települési önkormányzat köteles gondoskodni az egészséges ivóvízellátásról, az óvodai nevelésrõl, az általános iskolai oktatásról és nevelésrõl, az egészségügyi és a szociális alapellátásról, a közvilágításról, a helyi közutak és a köztemetõ fenntartásáról; köteles biztosítani a nemzeti és etnikai kisebbségek jogainak érvényesülését. A települési önkormányzat a feladatai körében támogatja a lakosság önszervezõdõ közösségeinek a tevékenységét, együttmûködik e közösségekkel. A Magyar Hivatalos Közlönykiadó Kft. – mint az állami jogszabályok kiadója és hiteles forrása – fontosnak tartja, illetve üzleti szempontból is elõ kívánja segíteni, hogy a természetes személyek, gazdálkodó szervezetek, a civil szervezetek az önkormányzati rendeletekhez is hozzáférjenek, azokat folyamatosan megismerhessék, alkalmazhassák és követhessék. A Magyar Hivatalos Közlönykiadó a fenti jogszabályi rendelkezések végrehajtása érdekében a helyi önkormányzatok által alkotott jogszabályok összegyûjtése, megismerhetõségének elõsegítése érdekében meghirdeti az „Önkormányzati Rendeletek Jogszabálytára” programját, az alábbi feltételekkel.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes